Sommerhusjagten blev for mange skudt i gang i påsken. Det er nu, at huset, hvor en stor del af foråret og sommeren skal tilbringes, skal findes. Boligsiden.dk har lavet en oversigt over, hvilke sommerhuse, der i 2015, får mest opmærksomhed - og det der får allermest ligger i Blokhus. - De sommerhuse, der har tiltrukket sig mest opmærksomhed, er de dyre liebhaversommerhuse og de gode, billige sommerhuskup. Den samme køber kan sagtens have klikket på begge typer. Vi elsker nemlig både at drømme os væk i de flotte million-sommerhuse, men når vi selv skal købe, tjekker vi de billigste ud, siger Birgit Daetz, der er kommunikationsdirektør for Boligsiden.dk Nummer 1 på listen ligger på Overlien 4 i Blokhus og har en udbudspris på 14 millioner kroner. Huset kan ses her .

Referat:
Nogle boliger tiltrækker sig mere opmærksomhed end andre. En af dem, der har fået mest opmærksomhed i 2015, ligger i Blokhus.